ระเบียบธนาคารแห่งประเทศไทยที่ สกง. 12/2550ว่าด้วยการออกพันธบัตรออมทรัพย์ธนาคารแห่งประเทศไทย-----------------------------------อื่นๆ - 1. เหตุผลในการออกระเบียบ เพื่อให้การกู้ยืมเงินเพื่อดํารงไว้ซึ่งเสถียรภาพแห่งค่าของเงินตราโดยวิธีออกพันธบัตรครอบคลุมการออกพันธบัตรเพื่อการออมทรัพย์ จําหน่ายให้แก่ประชาชนทั่วไป ทั้งนี้ เพื่อขยายฐานนักลงทุน อันจะเอื้อต่อการพัฒนาตลาดเงินและตลาดตราสารหนี้อื่นๆ - 2. อํานาจตามกฎหมาย พระราชกฤษฎีกากําหนดกิจการธนาคารแห่งประเทศไทย พ.ศ. 2485 มาตรา 12 (13)อื่นๆ - เนื้อหา ข้อ 1 ธนาคารแห่งประเทศไทยจะกู้ยืมเงินโดยวิธีออกพันธบัตรออมทรัพย์ตามวงเงินและกําหนดชําระคืนที่ธนาคารแห่งประเทศไทยประกาศกําหนด ข้อ 2 พันธบัตรออมทรัพย์เป็นชนิดออกให้ในนามผู้ทรงกรรมสิทธิ์ในพันธบัตรตามราคาที่ตราไว้เป็นหน่วย หน่วยละหนึ่งพันบาท ข้อ 3 ธนาคารแห่งประเทศไทยจะจําหน่ายและจัดสรรพันธบัตรออมทรัพย์ให้แก่ผู้มีสิทธิซื้อตามเงื่อนไขที่ธนาคารแห่งประเทศไทยประกาศกําหนดธนาคารแห่งประเทศไทยอาจมอบหมายให้บุคคลใดเป็นผู้แทนจัดจําหน่ายพันธบัตรออมทรัพย์โดยมีค่าบําเหน็จตอบแทนก็ได้ โดยผู้แทนจัดจําหน่ายต้องปฏิบัติตามเงื่อนไขในการจัดจําหน่ายที่ธนาคารแห่งประเทศไทยประกาศกําหนด ข้อ 4 ผู้มีสิทธิซื้อ ได้แก่ บุคคลธรรมดาที่ถือสัญชาติไทย หรือมีถิ่นที่อยู่ในประเทศไทย สหกรณ์ มูลนิธิ วัด สถานศึกษา โรงพยาบาล และบุคคลหรือนิติบุคคลอื่นที่ไม่ใช่ผู้ไม่มีสิทธิซื้อ ผู้ไม่มีสิทธิซื้อ ได้แก่ ธนาคาร บริษัทเงินทุน บริษัทหลักทรัพย์ บริษัทเครดิตฟองซิเอร์ บริษัทหลักทรัพย์จัดการกองทุน บริษัทประกัน กองทุนบําเหน็จบํานาญข้าราชการกองทุนสํารองเลี้ยงชีพ กองทุนส่วนบุคคลที่บริหารโดยสถาบันการเงิน กองทุนรวม คณะบุคคลบรรษัท สํานักงานประกันสังคม รัฐวิสาหกิจ บริษัท ห้างหุ้นส่วน หน่วยงานธุรกิจ หรือนิติบุคคลที่แสวงหากําไร ธนาคารแห่งประเทศไทยอาจปรับเปลี่ยนประเภทของผู้มีสิทธิซื้อและผู้ไม่มีสิทธิซื้อสําหรับการออกพันธบัตรออมทรัพย์แต่ละรุ่นตามความเหมาะสม ข้อ 5 ผู้เสนอขอซื้อพันธบัตรออมทรัพย์ต้องดําเนินการและชําระราคาตามวิธีการและกําหนดเวลาที่ธนาคารแห่งประเทศไทยประกาศกําหนด ข้อ 6 ให้ธนาคารแห่งประเทศไทยเป็นนายทะเบียนและตัวแทนการจ่ายเงินพันธบัตรออมทรัพย์ และจัดการอื่น ๆ ที่จําเป็นเพื่อประ โยชน์ในการนี้ ข้อ 7 ธนาคารแห่งประเทศไทยจะคํานวณดอกเบี้ยจากราคาตราของพันธบัตรออมทรัพย์ตามอัตราดอกเบี้และแบ่งชําระดอกเบี้ยตามงวดที่ธนาคารแห่งประเทศไทยประกาศกําหนดสําหรับพันธบัตรแต่ละรุ่น เป็นจํานวนเงินงวดละเท่าๆ กัน เศษของหนึ่งสตางค์ให้ปัดทิ้งโดยดอกเบี้ยงวดสุดท้ายชําระพร้อมกับต้นเงิน ณ วันไถ่ถอนพันธบัตรออมทรัพย์ การจ่ายดอกเบี้ยของพันธบัตรออมทรัพย์ในแต่ละงวดจะจ่ายให้แก่ผู้มีชื่อเป็นผู้ทรงกรรมสิทธิ์ในพันธบัตรออมทรัพย์ในทะเบียน ณ เวลาที่เริ่มต้นทําการงานในวันแรกแห่งระยะเวลา 30 วันก่อนถึงวันกําหนดชําระดอกเบี้ย หรือตามระยะเวลาที่นายทะเบียนประกาศกําหนด ข้อ 8 หากวันครบกําหนดชําระดอกเบี้ย หรือวัน ไถ่ถอนพันธบัตรออมทรัพย์ตรงกับวันหยุดทําการของธนาคารแห่งประเทศไทย จะเลื่อนไปชําระในวันทําการถัดไป ข้อ 9 การ โอนกรรมสิทธิ์ การจํานํา หรือการเปลี่ยนแปลงเงื่อนไขที่นายทะเบียนให้ถือปฏิบัติตามระเบียบ ประกาศและพิธีปฏิบัติในการดําเนินการที่เกี่ยวกับการเป็นนายทะเบียนของธนาคารแห่งประเทศไทย ทั้งนี้ การโอนกรรมสิทธิ์ การจํานํา หรือการเปลี่ยนแปลงเงื่อนไขที่นายทะเบียน สามารถกระทําได้ตลอดเวลา แต่ไม่สามารถกระทําในระหว่างระยะเวลา 30 วันก่อนถึงกําหนดชําระคืนต้นเงิน หรือตามระยะเวลาที่นายทะเบียนประกาศกําหนด ในกรณีที่ผู้ถือกรรมสิทธิ์ประสงค์จะดําเนินการผ่านผู้แทนจัดจําหน่ายพันธบัตรออมทรัพย์ อาจมีค่าใช้จ่ายในการดําเนินการตามที่ธนาคารแห่งประเทศไทยประกาศกําหนด ข้อ 10 การออกใบพันธบัตร มิให้ถือว่าฉบับใดสมบูรณ์ เว้นแต่พนักงานธนาคารแห่งประเทศไทยซึ่งผู้ว่าการธนาคารแห่งประเทศไทยแต่งตั้งขึ้น ได้ลงลายมือชื่อกํากับในใบพันธบัตรฉบับนั้น และการชําระต้นเงินกู้ตามใบพันธบัตรนี้ จะกระทําได้ต่อเมื่อได้รับคืนใบพันธบัตรแล้ว ข้อ 11 ธนาคารแห่งประเทศไทยสงวนสิทธิ์ที่จะปรับเปลี่ยนการจําหน่ายพันธบัตรหรือไม่รับคําเสนอขอซื้อของผู้มีสิทธิซื้อรายใดก็ได้ ตามความจําเป็นและเหมาะสมอื่นๆ - วันเริ่มต้นบังคับใช้ ตั้งแต่วันที่ 15 สิงหาคม 2550ผู้มีอํานาจลงนาม - ประกาศ ณ วันที่ 15 สิงหาคม 2550 (นางธาริษา วัฒนเกส)ผู้ว่าการธนาคารแห่งประเทศไทย